 Proza - : - Sa nu pleci cand ploua de Realdo Tokacs : - Sa nu pleci cand ploua de Realdo Tokacs"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Ultimul Mos... (Proza) > Katya e... (Proza) > Alearga,... (Proza) > Respir ... (Proza) > Blues de... (Proza) > Usa... (Proza) > Blues de... (Proza) > Blues de... (Proza) > Potcoava de... (Proza) > Fratia... (Poezie) > La 324 de... (Proza) > o epifanie... (Proza) > azi nu scriu... (Poezie) > Claudiaza-m... (Proza) > Lazaret ... (Poezie) > Cum e sa... (Poezie) > Minunea din... (Proza) > Scrisoare de... (Proza) > Cer ... (Poezie) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 193883 Sa_nu_pleci_ca nd_ploua' > Vizionari: 3831 > Sa nu pleci cand ploua proza [ ] - - - - - - - - - - - - - - - - - - - - - - - - - de Realdo Tokacs [Teardrop81 ] 2006-07-15 | | Baiatul iesi din casa putin dupa pranz. Voiau sa-l culce, dar maica-sa cedase smiorcaielilor. in fond, era ultima zi de vara, ultima zi in satul bunicii. "Sa nu te duci departe, Gabi. La sase vine tata sa ne ia." Mama ii deschise poarta masiva de lemn, care se urnea greu, proptita intr-o singura balama. "si vezi ca s-ar putea sa ploua, sa nu-mi vii ud acasa". Mama se intoarse in curte. impachetau de zor, ea si bunica. Mai erau cateva valize de umplut, mobila plecase cu un camion de dimineata. in hol, ceasul vechi cu pendul se balansa intr-un timp suspendat. in drum, liniste. Trecu doar o caruta din aceea mare, cu platforma, ridicand in urma ei praful. Drumul insusi era un brau de praf printre casele batranesti si prunii trecuti de vremea pargului, desperecheati de rod. Gabi pasi tarsaindu-si sandalele prin praf, pana peste drum. Vizavi de casa bunicii lui era o casa mare, strajuita de un nuc urias. Ziceau ca a fost a unor evrei ce tineau o pravalie pe vremuri. Gabi nu stia ce inseamna evrei; ii placea casa zugravita intr-un galbui-crem invechit, cu obloane mari de lemn maro. Se aseza pe podetul de piatra din fata intrarii, o poarta mereu inchisa, parasita, si astepta privind prin scandurile gardului date cu smoala. in curte, undeva in spate, usa deschisa a hambarului se legana lovindu-se ritmic in bataia vantului. "Uf, nu mai vine Bianca odata " isi scoase din buzunarul pantalonilor scurti cei trei soldati de plumb si o bucata de creta. Nu avea chef sa se joace cu ei, asa ca ii aseza deoparte si lua creta. incepu sa scrie pe gard. El si Bianca aveau un joc zilele trecute - trebuia ca fiecare sa scrie pe una din scandurile gardului numele celuilalt, de sus pana jos, de mai multe ori. Cel care ajungea primul la baza scandurii castiga. Adica Bianca. Era mai inalta cu aproape o palma decat Gabi, deci incepea sa scrie mai de sus, dar tot era prima care ajungea pana jos, curgand cursiv pe scandura uscata Ga-bi, Ga-bi, Ga-bi. Baiatul scria mai incet, ii era mai cu seama greu sa-l faca pe B mare de mana. Fetita radea de el. De aceea acum exersa, incercase sa-l scrie doar pe B de cat mai multe ori si apoi sa revina la inceput si sa termine cuvantul. Bian-ca, Bian-ca, Bian-ca  Terminase o scandura cand o vazu venind. Mergea voit apasat si putin leganat, asa cum fac copiii, ducand ceva in poala rochiei. Avea o rochita lunga cu poale largi, inflorate, pe care aproape ca le atingea pe jos, prin praful drumului. "Unde ai fost? Te-am asteptat o gramada", facu baiatul pe suparatul. "A vrut buna sa ma culce" raspunse Bianca, dandu-si parul din ochi. "Da, si pe mine". "Uite ce ti-am adus". Dezveli poala rochiei, adusese cirochini mari de struguri cu boabe rotunde, de un indigo inchis, stralucitor. "Buna a spus sa nu mancam si pielita, ca ne doare burta". Mancau struguri, asezati pe bordura de piatra ce ducea de la casa evreilor in drumul prafos, scuipand pielitele boabelor in santul uscat, cu iarba rara si anemica. Bianca ii povestea cum bunica ei a batut cocosul care voise sa o loveasca cu ciocul. Gabi tacea, privind-o cum isi leagana picioarele goale pe marginea podetului. Bunica lui urma sa plece diseara, se muta cu ei la oras, si nu mai veneau aici. Nici anul viitor, nicicand. Voia sa o intrebe pe Bianca daca ea mai vine vacanta viitoare si cum sa faca sa se vada, dar ii era rusine. O s-o roage pe mama sa-l lase sa vina si anul viitor, poate o sa-l lase, la anul o sa aiba opt ani, o sa fie mare. Dar unde o sa stea? Bunica vanduse deja casa la un nene mare, cu barba, el nu l-ar fi lasat niciodata sa vina sa stea acolo. "Poate ma lasa bunica ei sa stau la ei", gandi baiatul, uitandu-se la fata cum rupea boabele de strugure, una cate una. Dar ii era asa de rusine sa intrebe  "Vii sa ne dam huta?" Bianca arunca ciorchinele golit de struguri si sari de pe bordura pe iarba. Gabi isi indesa in buzunar soldatii si fugi dupa ea. La capatul gardului de la casa evreilor, era o scandura desprinsa, de care daca trageai intr-o parte, puteai sa te strecori in curtea pustie, cu balarii si cu un balansoar ruginit, prins sub nucul urias. insa nu puteai sa intri singur, trebuia sa-ti traga cineva scandura, si dupa ce intrai, o trageai la randul tau. Gabi trase scandura, iar Bianca se apleca sa intre. Abia pasi inauntru ca tipa scurt, speriata. "Ce-i, ce s-a intamplat?" Fata trase de scandura ca sa poata intra si el. Chiar langa intrare, pe cararea ce-o facusera printre balarii in drumurile lor repetate la balansoar, era o vrabie mica, moarta. Gabi o lua in mana, iar Bianca isi feri ochii. O scutura ca sa vada daca mai e vie. Nu. Ochii mici erau inchisi, iar piciorusele subtiri stateau drepte si tepene. " Ce-o fi patit?" "Nu stiu, dar trebuie s-o ingropam, o s-o gaseasca furnicile", hotari Gabi, grav. Copiii dusera pasarea moarta, in mijlocul curtii, acolo unde fusese odata un rondou de flori si pamantul era mai moale, afanat. Gabi scobi cu un bat o groapa mica si puse vrabia in pamant, acoperind-o usor. Apasa pamantul cu palma, netezindu-l. Afara se innorase. "Trebuie sa punem si o cruce la mormant", zise Bianca si Gabi rupse in doua o crenguta verde din nuc. Se cauta prin buzunare, dar nu avea nici o bucata de sfoara. Bianca isi scoase una din funditele care ii legau parul si i-o intinse. Parul ii veni in fata, dar il dadu cu mana la o parte; Gabi lega crucea care nu voia nicicum sa stea dreapta si o infipse in pamantul moale . Se ridica in picioare si privira amandoi in jos cateva minute, la mormantul proaspat al vrabiei, uscandu-se repede, chiar daca nu era soare. in jur, vantul se intetise putin si rascolea balariile. Era totusi cald, aproape zapuseala  Se leganau in balansoarul de lemn, prins cu sarma ruginita care scartaia infundat. "Plecati maine?" , intreba fata. "Azi. Vine tata la sase", raspunse Gabi, si dadu o data tare din picioare, fiindca balansoarul aproape se oprise. Parul lung al Biancai il atingea pe umar, cum stateau, mici in balansoarul mare, scartaind. Era bine. Mirosea a caise si a  a lapte, parca. Daca ar fi fost fata, lui Gabi i-ar fi placut sa aiba parul exact ca Bianca. " si la anul in vacanta  mai veniti, nu?" Baiatul simti ceva tare in piept, ca o apasare. Nu stia de ce, dar ii venea sa planga. Tacu, fiindca nu putea sa vorbeasca si nu voia ca Bianca sa-l auda vorbind smiorcait. Apoi, intr-un timp, raspunse scurt un "nu stiu"; ii alergau o multime de ganduri prin cap si nu putea sa spuna nimic. "Eu cred ca o sa vin si la iarna, de Craciun. Ar fi fain sa vii si tu; sa vezi ce zapada mare e pe-aici si sa ne dam cu sania cu caii" adauga fata. Se uita la el, zambind, cu ochii mari si caprui. Vantul ii tot dadea parul pe fata. Gabi, ii zambi inapoi, incurcat. Ar fi vrut sa-i dea el parul de pe fata, sa-l cuprinda cu mana. in spate, usa hambarului continua sa se loveasca ritmic, numarand. Era tarziu. Cand se auzi primul tunet spargandu-se infundat, departe, veni ca un ecou si vocea mamei. "Ga-biii!... Ga-biii!". Gabi se dezmetici, aproape speriat. Bianca se dadu jos din balansoar, si-l astepta, zambind in continuare. Fugira printre balarii , pe langa mormantul vrabiei, pana la gard, prin care se strecurara, pe rand. Acum trebuia ca Bianca s-o ia inapoi in josul strazii, iar Gabi sa treaca drumul, vizavi. inainte sa plece se oprira amandoi, intr-un timp care putea fi o secunda sau minute in sir. imbujorat, Gabi scoase din buzunar soldatii lui de plumb. Se uita la fiecare pe rand, apoi ii intinse Biancai indianul, singurul care era colorat, cu tunica maro si pene galbene si rosii. "Uite  vreau sa-ti dau tie asta." Bianca nu mai radea. Lua indianul si-l stranse in palma, apoi dintr-o data se apleca in fata si-l saruta pe Gabi pe obraz, scurt si apasat. "Multumesc pentru indian. Sa vii la iarna, da?" Se intoarse pe calcaie si o rupse la fuga, tinandu-si cu mainile poalele rochiei. incepuse sa ploua, primii stropi, mari grei. Gabi fugi si el. Cand intra in casa, avea obrajii umezi. Tata sosise deja. * Ma trezesc greu, in penumbra camerei. Nu stiu daca e dimineata sau seara. Am dormit cu bratele desfacute, adanc, crucificat. Rascolesc cu mana dreapta cearsaful, locul de langa mine, sper sa mai fie cald. Nu-mi dau seama, poate doar mana mea e calda. Afara e innorat, iar. Ma ridic in capul oaselor si ascult, sa te aud prin casa  Te-am vazut printr-un geam aburit de vagon de tren, intr-o gara din care ma pregateam sa plec. Te-am recunoscut imediat, dupa mana care iti aranja parul, dupa fusta cu flori si cute largi de sfarsit de vara. Ai inceput sa te faci mica pe peronul care fugea de langa mine. Am alergat la usa vagonului, dar era tarziu. Am coborat in prima statie, la Gara de Est si i-am spus taximetristului ca ii platesc dublu daca ajungem inapoi in zece minute. Am gonit. Peronul pustiu, nimeni. Te-ai volatilizat. Aproape am plans. Poate mi s-a parut. Dupa o saptamana, eram la bere, cu colegii. Fum, vorbit tare, mirosind a uitare. Au tacut toti. M-am uitat in spatele meu, nu intelegeam ce se intampla. Primul lucru pe care l-am vazut a fost palma ta intinsa. in ea, indianul meu de plumb. Ne-am bucurat. Ne-am adus aminte. Mult. Tarziu am dansat in ploaie si ne-am imbatat cu ea. intotdeauna picura cu despartiri sau revederi. Te-am dus acasa, cu foame; ne-am dragostit, ne-am povestit. si iar. Anii din urma, stersi, pentru ziua asta, neimblanzita. Toate cate le-am pierdut, le-am iertat din bucuria noastra. Nu stiu daca e dimineata sau seara. E innorat, o sa ploua. O sa mai inchid ochii un pic. si cand ii deschid, o sa fii aici, sa-mi trec mana dreapta peste pieptul tau rotund, peste pantecul tau, peste coapsa ta, peste ochii tai limpezi. O sa fii aici, calda. Azi nu ne despartim. Azi stiu sa-ti scriu numele, soptit, incantat, numai eu. Pentru B. | index 'pageview'); 